CELEX: 62008TN0002
Language: bg
Date: 2008-01-02 00:00:00
Title: Дело T-2/08: Жалба, подадена на 2 януари 2008 г. — Landesanstalt für Medien Nordrhein — Westfalen/Комисия

8.3.2008   
            
            
               BG
            
            
               Официален вестник на Европейския съюз
            
            
               C 64/54
            
         Жалба, подадена на 2 януари 2008 г. — Landesanstalt für Medien Nordrhein — Westfalen/Комисия
   (Дело T-2/08)
   (2008/C 64/86)
   Език на производството: немски
   Страни
   
      Жалбоподател: Landesanstalt für Medien Nordrhein — Westfalen (LfM) (Дюселдорф, Германия) [представители: Rechtsanwälte A. Rosenfeld и G.-B. Lehr]
   
      Ответник: Комисия на Европейските общности
   Искания на жалбоподателя
   
               —
            
            
               Да се отмени Решение на Решение С(2007) 5109 окончателен на Комисията от 23 октомври 2007 г. относно държавната помощ, която Федерална република Германия възнамерява да предостави за въвеждането на цифровото телевизионно радиоразпръскване (DVB-T) в Северен Рейн Вестфалия,
            
         
               —
            
            
               да се осъди Комисията да заплати съдебните разноски.
            
         Правни основания и основни доводи
   Жалбоподателят оспорва Решение С(2007) 5109 окончателен на Комисията от 23 октомври 2007 г. относно държавна помощ С 34/2006 (ех N 29/2005 и ех СР 13/2004), с което Комисията приема за несъвместима с общия пазар държавната помощ, която Федерална република Германия възнамерява да предостави на частните радио- и телевизионни оператори при въвеждането на цифрово телевизионно радиоразпръскване (DVB-T) в Северен Рейн Вестфалия и за която помощ Комисията е уведомена.
   В подкрепа на жалбата си жалбоподателят посочва на първо място, че спорното решение нарушава член 87, параграф 1 ЕО, тъй като неправилно се приема, че мярката има характер на помощ. В този контекст се изтъква и нарушение на член 253 ЕО.
   Освен това се твърди, че е използван недопустим модел за проверка при проверката по член 87, параграф 3, буква в) ЕО. В това отношение жалбоподателят изтъква по-нататък, че е налице неправилно упражняване на дискреционни правомощия, грешка в преценката и нарушение на член 253 ЕО.
   Твърди се и нарушение на член 87, параграф 3, букви б) и г) поради неправилно упражняване на дискреционни правомощия и грешка в преценката.
   В заключение жалбоподателят посочва, че съответната мярка във всички случаи попада в предвиденото в член 86, параграф 2 ЕО отраслово изключение. И в този аспект се изтъква нарушение на член 253 ЕО.